EL
17.4.2023
Επίσημη Εφημερίδα της Ευρωπαϊκής Ένωσης
L 102/77
ΠΑΡΑΡΤΗΜΑ II
Αίτηση χορήγησης άδειας εισόδου εμπορευμάτων στη Βόρεια Ιρλανδία για τελικούς καταναλωτές (αναφέρεται στο άρθρο 9) Πληροφορίες για την αίτηση 1.
Δικαιολογητικά Υποχρεωτικά δικαιολογητικά έγγραφα και πληροφορίες που πρέπει να παρέχουν όλοι οι αιτούντες: Πράξη σύστασης / απόδειξη μόνιμης επιχειρηματικής εγκατάστασης
2.
Άλλα δικαιολογητικά έγγραφα και πληροφορίες που πρέπει να παρέχει ο αιτών: Οποιοδήποτε άλλο δικαιολογητικό έγγραφο ή πληροφορία θεωρείται συναφές για τον έλεγχο της συμμόρφωσης του αιτούντος με τους όρους που αναφέρονται στα άρθρα 10 και 11 της παρούσας απόφασης.
Παρέχονται πληροφορίες σχετικά με το είδος και, κατά περίπτωση, τον αριθμό αναγνώρισης και/ή την ημερομηνία έκδοσης του/των δικαιολογητικού/-ών εγγράφου/-ων που επισυνάπτεται/-ονται στην αίτηση.
Αναφέρεται επίσης ο συνολικός αριθμός των συνημμένων εγγράφων.
3.
Ημερομηνία και υπογραφή του αιτούντος Οι αιτήσεις που υποβάλλονται με τη χρήση ηλεκτρονικής τεχνικής επεξεργασίας δεδομένων επικυρώνονται από το πρόσωπο που υποβάλλει την αίτηση.
Ημερομηνία κατά την οποία ο αιτών υπέγραψε ή επικύρωσε με άλλο τρόπο την αίτηση.
Στοιχεία του αιτούντος 4.
Αιτών Ο αιτών είναι το πρόσωπο που υποβάλλει αίτηση στις τελωνειακές αρχές για έκδοση απόφασης.
Αναγράφεται το όνομα και η διεύθυνση του ενδιαφερομένου.
5.
Αριθμός ταυτοποίησης αιτούντος Ο αιτών είναι το πρόσωπο που υποβάλλει αίτηση στις τελωνειακές αρχές για έκδοση απόφασης.
Αναγράφεται ο αριθμός καταχώρισης και αναγνώρισης οικονομικών φορέων (αριθμός EORI) του ενδιαφερόμενου προσώπου, όπως προβλέπεται στο άρθρο 1 σημείο 18) του κατ’ εξουσιοδότηση κανονισμού (ΕΕ) 2015/2446.
6.
Νομικό καθεστώς του αιτούντος Το νομικό καθεστώς όπως αναφέρεται στην πράξη σύστασης.
7.
Αριθμός/-οί ΦΠΑ Εάν έχει χορηγηθεί, αναγράφεται ο αριθμός φορολογικού μητρώου ΦΠΑ.
8.
Επιχειρηματικές δραστηριότητες Παρατίθενται πληροφορίες σχετικά με την επιχειρηματική δραστηριότητα του αιτούντος.
Περιγράφεται εν συντομία η εμπορική δραστηριότητα του αιτούντος και δηλώνεται ο ρόλος του στην αλυσίδα εφοδιασμού (π.χ. κατασκευαστής των εμπορευμάτων, εισαγωγέας, έμπορος λιανικής κ.λπ.).
Περιγράφεται: — η προβλεπόμενη χρήση των εισαγόμενων εμπορευμάτων, το είδος των εμπορευμάτων και αν υποβάλλονται σε οποιαδήποτε μεταποίηση· — εκτίμηση του αριθμού των τελωνειακών διασαφήσεων για τη θέση σε ελεύθερη κυκλοφορία που θα υποβάλλονται ετησίως για τα σχετικά εμπορεύματα· — το είδος των καταχωρίσεων, των συστημάτων και των ελέγχων που έχουν θεσπιστεί προς υποστήριξη της αναληφθείσας δέσμευσης του άρθρου 10 στοιχείο β).